[{"text_idx": "#000003", "text": "hyrwyddo a dathlu cerddoriaeth Cymru"}, {"text_idx": "#000004", "text": "promoting and celebrating the music of Wales"}, {"text_idx": "#000008", "text": "Ein gwaith / Our work"}, {"text_idx": "#000015", "text": "Daeth carfan o artistiaid at ei gilydd fel rhan o\u2019i lwybr diweddaraf, CoDI Hunan i ddatblygu eu gwaith eu hunain drwy gydweithio ag eraill, yn ystod dwy encil dwys yn ystod gwanwyn 2022."}, {"text_idx": "#000016", "text": "Llwyddodd galwad agored i ddenu dros 60 o geisiadau a detholwyd 9 o grewyr cerddoriaeth i gydweithio a\u0302 thi\u0302m canolog hynod o 7 o artistiaid arweiniol, pob un yn cynhyrfu\u2019r dyfroedd yn ei genre a\u2019i faes ei hun."}, {"text_idx": "#000017", "text": "Mae\u2019r garfan o gyfranogwyr ac artistiaid arweiniol sy\u2019n deillio o hyn yn adlewyrchu ystod o genres, oedrannau, ieithoedd a phrofiadau bywyd."}, {"text_idx": "#000019", "text": "Cantores-gyfansoddwraig yw Anna Arrieta sydd hefyd yn arbenigo mewn rheoli prosiectau yn y celfyddydau creadigol gyda phobl ifainc."}, {"text_idx": "#000020", "text": "Cyfansoddwr, chwaraewr bas a hwylusydd gweithdai yw Dan Swain. Mae\u2019n gweithio mewn ystod o genres ac yn chwarae bas gyda\u2019r band 9Bach."}, {"text_idx": "#000021", "text": "Hunan arall y gantores amlgenre a rapwraig Thalia Ellice Richardson yw E11ICE y mae ei pherfformiadau creadigol yn amrywio o fandiau llawn i setiau acwstig moel."}, {"text_idx": "#000022", "text": "Prosiect Oli Richards yw Goodparley sy\u2019n creu seicedelia dro\u0302nio llawn naws drwy gymysgedd o fyrfyfyrio greddfol a chyfansoddi."}, {"text_idx": "#000023", "text": "Cantores-gyfansoddwraig caneuon sy\u2019n byw yn y Barri yw Hannah Paloma. Mae\u2019n chwarae\u2019r iwcalili a\u2019r piano ac yn gweithio\u2019n helaeth gyda harmoni\u0308au lleisiol wedi\u2019u haenu."}, {"text_idx": "#000024", "text": "Rapiwr o\u2019r Pil yng Nghasnewydd yw TRUTH (Isaac George) sydd ar hyn o bryd yn astudio Technoleg Gerddoriaeth yng Ngholeg Gwent ac yn gweithio i ddatblygu ei arddull cerddorol a geiriau ei ganeuon."}, {"text_idx": "#000026", "text": "Cantores-gyfansoddwraig caneuon a chynhyrchydd DIY yw Ma\u0142gola, No o Wlad Pwyl sydd ar hyn o bryd yn byw yng Nghaerdydd ac yn gweithio ar draws ystod o arddulliau pop."}, {"text_idx": "#000027", "text": "Artist sy\u2019n byw yn Ynys Mo\u0302n yw SERA (Sarah Zyborska) sy\u2019n cyfuno gwerin, pop ac Americana i greu caneuon dwyieithog sy\u2019n adrodd stori.\u200b"}, {"text_idx": "#000030", "text": "Ea\u0308dyth \u2013 cre\u0308wr cerddoriaeth soul/jazz/RnB electronig"}, {"text_idx": "#000031", "text": "Lady Nade \u2013 cantores-gyfansoddwraig caneuon gwerin/Americana"}, {"text_idx": "#000032", "text": "Mr Phormula \u2013 bi\u0302t-bocsiwr/rapiwr/artist dolennu byw"}, {"text_idx": "#000034", "text": "Rowland Sutherland \u2013 ffliwtydd jazz/clasurol/arbrofol, cyfansoddwr, trefnydd, arweinydd band ac addysgwr"}, {"text_idx": "#000036", "text": "Daeth yr artistiaid at ei gilydd mewn encilfeydd yng nghanolbarth Cymru a Chaerdydd ym mis Mawrth ac Ebrill lle buont yn canolbwyntio ar y broses artistig gan fynd ag unrhyw waith sy\u2019n deillio o hyn i stiwdio Ty\u0302 Cerdd."}, {"text_idx": "#000041", "text": "Telerau ac Amodau / T&Cs"}]